Document ID: 32010D0172

РЕШЕНИЕ НА КОМИСИЯТА
от 22 март 2010 година
за изменение на Решение 2002/840/ЕО по отношение на списъка на одобрени съоръжения за облъчване на храни в трети страни
(нотифицирано под номер C(2010) 1707)
(текст от значение за ЕИП)
(2010/172/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 1999/2/ЕО на Европейския парламент и на Съвета от 22 февруари 1999 г. за сближаване на законодателствата на държавите-членки относно храните и хранителните съставки, които са обработени с йонизиращо лъчение (1), и по-специално член 9, параграф 2 от нея,
като има предвид, че:
(1)
Съгласно Директива 1999/2/ЕО храна, която е обработена с йонизиращо лъчение, не може да се внася от трета страна, освен ако е била обработена в съоръжение за облъчване, което е одобрено от Общността.
(2)
С Решение 2002/840/ЕО на Комисията (2) е съставен списък на одобрени съоръжения.
(3)
Комисията получи чрез компетентните органи в Индия заявление за одобрение на три съоръжения за облъчване в Индия. Експерти на Комисията провериха съоръженията за облъчване, за да установят дали те отговарят на изискванията на Директива 1999/2/ЕО, и по-специално дали официалните контролни органи гарантират, че съоръженията отговарят на изискванията на член 7 от въпросната директива.
(4)
Съоръженията в Индия отговарят на повечето от изискванията на Директива 1999/2/ЕО. Индийските компетентни органи взеха съответните мерки във връзка с установените от Комисията недостатъци.
(5)
Поради това Решение 2002/840/ЕО следва да бъде съответно изменено.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2002/840/ЕО се изменя в съответствие с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 22 март 2010 година.

Labels: 7
18
17
16